62 
I prošle nam je godine nemila smrt ugrabila par dičnih 
članova. Tako nezaboravnoga narodnog mecenu, a našega dobro- 
tvora biskupa Strossmayera, vrloga nam prijatelja i zaslužnoga 
historika I. Tkalčića, te poznate patriote P. Karicai A. 
Polača. 
Bila im vječna slava! 
A sada molim gospodu funkcionare, da izvole izvijestiti 
slavnu glavnu skupštinu o prošlogodišnjem radu odbora i društva. 
Živio. 
9, Zatim pozivlje društvenoga tajnika, da izvijesti o društve- 
nom radu u minuloj godini. 
Izvješće 
tajnika hrv. naravoslovnoga društva o društvenom radu i napretku u 
god. 1905. 
Slavna skupštino ! 
Hrvatsko naravoslovno društvo brojilo je koncem g. 1904., 
188 redovitih članova. 
U minuloj godini upisali su se: veleučeni g. profesor dr. 
August Langhoffer i presvj. g. biskup Pavao Gugler kao 
utemeljitelji. Tečajem godine prijavilo se 74 novih članova, a 
odjavila su se 23 člana tako, da se koncem god. 1905. društvo 
sastoji od: 6 začasnih članova, 22 utemeljiteljna i 216 redovitih 
članova. Za godinu 1906. već su se prijavila 4 člana. 
Kada je u Zagreb stigao glas, da je umro preuzv. gosp. 
biskup J. J. Strossmayer, dobrotvor ovoga društva, upravio 
je predsjednik dne 13. travnja na prvostolni kaptol đakovački 
ovu brzojavku: ,Hrvatsko naravoslovno društvo duboko je raz- 
žalošćeno smrću dičnoga propagatora hrv. znanosti i umjetnosti, 
a svoga dobrotvora“. (Slava mu.) Na svečanom pogrebu zastupao 
je društvo član ravnateljstva prof. dr. Oton Kučera. 
Umro je nadalje prebendar I. K. Tkalčić, dobrotvor hrv. 
naravosl. društva i članovi utemeljitelji potpukovnik Pave K a- 
rićig A. Polić (Slava im). Od redovitih članova nitko. 
Rad u ravnateljstvu tekao je u prošloj godini ovako: 
